open-index/open-wikipedia-markdown huggingface dataset:
Cowboy like Me

"**Cowboy like Me**" (בעברית: "**בּוֹקֵר כָּמוֹנִי**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, *[[Evermore (אלבום)|Evermore]]*. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.

עם יציאתו, "Cowboy like Me" זכה לביקורות חיוביות מטעם מבקרי המוזיקה, שבחרו בו גם ל"שיר השבוע". גם במצעדי הפזמונים זכה להצלחה רבה, כאשר דורג במקום ה-71 במצעד הבילבורד הוט 100, תוך שדורג במקום ה-15 במצעד שירי הרוק & האלטרנטיביים, ובמקום ה-15 במצעד השירים האלטרנטיביים.

## הרכב ומילים
מילות השיר מספרות את סיפורם של שני נוכלים צעירים, אשר כנגד כל הסיכויים מתאהבים בעת שהייתם באתר נופש יוקרתי. השניים שהו באתר הנופש במטרה לרמות את בני המעמד הגבוה, ולדלות מהם כספים במסווה של סיפור אהבה.

ג'סטין ורנון מלהקת בון איבר, שהיה מעורב בצורה רבה יותר בתהליך היצירה של האלבום *Evermore* מאשר ב-*[[Folklore (אלבום של טיילור סוויפט)|Folklore]],* ניגן בתופים ב-"Cowboy like Me". מרקוס ממפורד מלהקת ממפורד אנד סאנז שיתף פעולה גם הוא, וסיפק את קולות הרקע בשיר. "Cowboy like Me" הוא שיר אלטרנטיבי, קאנטרי, פולק רוק ובלוז, בו נעשה שימוש במפוחית פה, גיטרות, מנדולינה, פסנתר וגיטרת ברכיים.

מעבר לכך, "Cowboy like Me" תואר כשיר שהיה מתאים להיכלל ב-** של לנה דל ריי.

## ביקורת
כלפי השיר הופנו ביקורות חיוביות, תוך שהוא קיבל את תואר "השיר הטוב ביותר של השבוע" מטעם *Retro Gazing*.

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Cowboy Like Me" בוצע באצטדיון אליג'אנט בלאס וגאס ב-25 במרץ 2023. מרקוס ממפורד, סולן להקת ממפורד אנד סאנז, הצטרף לסוויפט על הבמה כאורח מיוחד להופעה זו.

## קרדיטים וצוות
כל הקרדיטים שלהלן לקוחים מטיידל, ופיצ'פורק.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על בוקרים ובוקרות
סאמי גייל

**סאמי גייל** (באנגלית: **Sami Gayle**; נולדה כ**סמנתה גייל קליצמן** ב-22 בינואר 1996) היא שחקנית קולנוע וטלוויזיה אמריקאית.

## ביוגרפיה
גייל נולדה וגדלה בווסטון, פלורידה. אמה רובין הייתה בעבר בעלת עסק משלה וכעת עובדת כמנהלת שלה. אביה הוא לארי קליצמן, עורך דין. גייל למדה בחינוך ביתי. היא בעלת תואר במדעי המדינה ותולדות האמנות באוניברסיטת קולומביה משנת 2018.

## קריירה
ממוזער|גייל בפסטיבל טורונטו 2013
גייל החלה את קריירת המשחק שלה כ"ביבי ג'ון" בהפקה של המחזמר "Gypsy" באוף ברודוויי בכיכובה של פטי לופון. היא חזרה על תפקידה כשההפקה עברה לברודוויי כעבור כמה חודשים. מאוחר יותר היא השתתפה  במחזות "אוהרה!" בתיאטרון האטלנטי ובמחזה "שבוע המשפחה" של תיאטרון MCC בבימוי ג'ונתן דמי. גייל שיחקה בהפקת ברודוויי משנת 2007 של "דוקטור סוס: איך הגרינץ' גנב את חג המולד!: המחזמר".

החל משנת 2010 מופיעה בתפקיד ניקי רייגן - בויל, בתם של ארין רייגן וג'ק בויל בסדרת הטלוויזיה "שוטרים בדם". הפרק הראשון בו הופיעה הוא הפרק השני של העונה הראשונה כאשר החליפה את מרלן לוסטון שהופיעה בפיילוט. החל מהעונה העשירית היא אינה מופיעה בכל פרק, מכיוון שקיבלה עבודה בסן פרנסיסקו. 

גייל התארחה בסדרה "רופא להשכיר" וקיבלה תפקיד חוזר באופרת הסבון "כשהעולם מסתובב". היא שיחקה בסרט "מורה מחליף", בבימויו של טוני קיי שהוקרן לראשונה בשנת 2012. היא הופיעה גם בסרטים "גנוב" לצד ניקולס קייג' ובסרט "כנס העתידנים". היא שיחקה יחד בעיבוד לסרט של הרומן "האקדמיה לערפדים", בתפקיד מיה רינאלדי.

## פילמוגרפיה

## קישורים חיצוניים

## הערות שוליים

קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
ארמין נוימן

**ארמין נוימן** (בהונגרית: **Neumann Ármin**; אוראדיה, 14 בפברואר 1845 – בודפשט, 31 בינואר 1909) היה עורך דין, מחבר ספרי משפט, יהודי-הונגרי, פרופסור באוניברסיטה, בעל תואר "יועץ חצר המלוכה", חבר האספה הלאומית (הונגריה), כלומר חבר פרלמנט.

## קורות חיים
ארמין נוימן נולד במשפחה יהודית כבנו של יאקאב שמואל נוימן. בתום סיום לימודיו בהונגריה ובחו"ל, הפך עורך דין באזור ערי השדה {פאפה, סקשפהרוואר) בין השנים 1869–1884 ולאחר מכן בירה, בבודפשט בין השנים 1884–1909. בשנת 1882 הפך למרצה לדיני מסחר ולדיני שטרות באוניברסיטת בודפשט. בין השנים 1887–1903 היה חבר בפרלמנט ההונגרי מטעם המפלגה הליברלית ממחוז הבחירה ברצק. משנת 1889 עבד כפרופסור באוניברסיטה.

ארמין נוימן הקים את "בית הספר להכשרת גננים של האגודה היהודית לחקלאות ולמלאכה" בבודפשט. כמו כן היה מהיוזמים הנמרצים של הקמת אגודת החסות הלאומית היהודית.

## הנצחה
קברו נמצא בבית הקברות היהודי ברחוב קוזמה (5-1-14)
[שמאל|ממוזער|300x300 פיקסלים|קברו של ארמין נוימן, עורך דין ומחבר ספרי משפט. ב[בודפשט. בית הקברות היהודי ברחוב קוזמה: 5-1-14.]]

## חיים אישיים
אשתו הייתה עמליה ריס.

## עבודותיו
* הסבר לקוד המשפטי המסחרי (בודפשט, 1878–1882)
* המהות והאופי המשפטי של ביטוח חיים (בודפשט, 1881)
* עסקת הביטוח (בודפשט, 1882)
* חברות בערבון מוגבל (בודפשט, 1889)
* על הסדר המטבע שלנו (בודפשט, 1891)
* הסבר החוק להגנת סימני מסחר (בודפשט, 1892)

## לקריאה נוספת
* פאל גויאש: חייהם ויצירותיהם של סופרים הונגרים
* Toth, Adalbert: Parteien und Reichtagswahlen in Ungarn 1848-1892. München, R. Oldenburg Verlag, 1973.
* הלקסיקון הגדול של רוואי. בודפשט, רוואי, 1911-.
* לקסיקון ביוגרפי הונגרי חדש קֶשֶׁת. (לירות).
* מונומנטים תרבותיים והיסטוריים יהודיים במחוז פייר. סקשפהרוואר, מוזיאון סנט אישטוואן קיראי, 2004.

## קישורים חיצוניים

* לקסיקון ביוגרפי הונגרי.
* ד"ר נוימן ארמין
* לקסיקון יהודי הונגרי
* יוז'ף סיניאי: חייהם ויצירותיהם של סופרים הונגרים
* אלמנך של הפרלמנט 1887–1892
* אלמנך של הפרלמנט 1892–1896
* אלמנאך פרלמנטרי 1896–1901
* אלמנך של הפרלמנט 1901–1905

## הערות שוליים

קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:עורכי דין יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1845
קטגוריה:הונגרים שנפטרו ב-1909
Dorothea

"**Dorothea**" (בעברית: "**דוֹרוֹתֵיאָה**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, *[[Evermore (אלבום)|Evermore]]*. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.

עם יציאתו, "Dorothea" זכה לביקורות חיוביות מטעם מבקרי המוזיקה, שטענו כי הוא "סיפור המסופר מנקודת מבטו של מספר ללא שם בעיר הולדתה של דורותיאה". גם במצעדי הפזמונים זכה להצלחה רבה, כאשר דורג במקום ה-67 במצעד הבילבורד הוט 100, תוך שדורג במקום ה-13 במצעד שירי הרוק & האלטרנטיביים, ובמקום ה-13 במצעד השירים האלטרנטיביים.

## רקע וכתיבה
לאחר יציאתו של *Folklore* כתבה סוויפט את שני השירים "Closure" ו-"Dorothea", עבור ביג רד משין; להקתם של דסנר וג'סטין ורנון. בסופו של דבר הם נכללו ב-*Evermore*. כדי לחגוג את יציאתו של *Folklore*, יצר דסנר קטע כלי בשם "Westerly" שנקרא על שם מיקום ביתה של סוויפט ברוד איילנד. כעבור שעה, כתבה את "Willow" ושלחה לו אותו בחזרה.

את השיר כתבה ביחד עם ארון דסנר, שגם הפיק אותו, בדומה לשירים נוספים מתוך *Evermore*.

## סוגה
"Dorothea" הוא שיר שמסופר מנקודת מבטו של הדמות הגברית מהשיר "", שנשאר בטופלו בזמן שאהובתו מבית הספר התיכון, דורותיאה, עוברת ללוס אנג'לס כדי לפתח את הקריירה ההוליוודית שלה. אותו הגבר מפרט על ראשית חייה של דורותיאה ומשכנע אותה לחזור לפשטות שבחיים הכפריים. השיר מורכב מפסנתר, תוף מרים וגיטרות, והושווה ל-"Betty".

## ביקורת
כלפי השיר הופנו ביקורות חיוביות, תוך שטענו כי הוא "סיפור המסופר מנקודת מבטו של מספר ללא שם בעיר הולדתה של דורותיאה".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Dorothea" בוצע באצטדיון ראש החץ בקנזס סיטי, מיזורי ב-8 ביולי 2023 יחד עם השיר "Last Kiss".

## קרדיטים וצוות
כל הקרדיטים שלהלן לקוחים מטיידל, ופיצ'פורק.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על מיסיסיפי
Venice

**Venice** הוא אלבום הבכורה של הזמר האמריקאי אנדרסון פאאק. האלבום יצא לאור ב-28 באוקטובר 2014, על ידי חברות התקליטים סטיל ווד, OBE ואמפייר דיסטריביושן. אנדרסון פאאק הפיק את האלבום, לצד מפיקים מוזיקליים שונים, כגון לו_דף, די ג'יי נובאדי, DK דה פאנישר, מיקוס דה גאוד, קסלי גונזלס, טוקימונסטה, טה-קו; וכן מכיל הופעת אורח של סיר . האלבום נתמך על ידי שני סינגלים: "Drugs" ו-"Miss Right". האלבום גם מכיל נגינה של גיטרה מובילה של חוסה ריוס, גיטרה בס וגיטרה אקוסטית מקסלי גונזלס וקלידים מרון אוונט, כל חברי להקת הליווי, "הפרי נשיונלס".

## סינגלים
הסינגל הראשון מתוך האלבום, "Drugs", יצא לאור ב-17 בינואר 2014. השיר הופק על ידי לו_דף.

הסינגל השני מתוך האלבום, "Miss Right", יצא לאור ב-14 באוקטובר 2014. השיר הופק על ידי אנדרסון פאאק עצמו.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2014
קטגוריה:אלבומי אנדרסון פאאק
קטגוריה:אלבומים באנגלית
קטגוריה:אלבומי חברת אמפייר דיסטריביושן
מיראן בורגיץ'

**מיראן בורגיץ**' (בסלובנית: **Miran Burgić**; נולד ב-25 בספטמבר 1984) הוא כדורגלן עבר סלובני, ששיחק בעמדת החלוץ.

## קריירת מועדונים
בורגיץ' התחיל את הקריירה שלו בקבוצת הילדים של זאגוריה. בגיל 15, עבר למחלקת הנוער של גוריצה, ממנה המשיך לקבוצה הבוגרת של המועדון. בעונת , כבש 24 שערים וסיים את העונה כמלך שערי ליגת העל הסלובנית.

בקיץ , בורגיץ' חתם בא.י.ק סולנה מליגת העל השוודית. את הופעת הבכורה שלו בערך נגד אוסטר, בה כבש צמד שערים. בתקופה בה שיחק בורגיץ' בסולנה, לוותה בפציעות רבות. בקיץ  בורגיץ' סיכם בא.א.ק אתונה מליגת העל היוונית, אך סולנה הטילה וטו על המעבר ובורגיץ' נשאר במועדון.

ב-6 ביולי 2010, בורגיץ' חתם בוואקר אינסברוק מליגת העל האוסטרית.

בקיץ , בורגיץ' עזב את אינסברוק, עקב משבר כלכלי קשה וחתם בהפועל רמת גן עמה זכה בגביע המדינה, אך רמת גן ירדה לליגה הלאומית בסיום העונה.

את עונת , בורגיץ' התחיל כשחקן חופשי ובינואר של אותה עונה חתם באתניקוס אחנס מליגת העל הקפריסאית.

בקיץ , בורגיץ' חזר לסלובניה וחתם באולימפיה ליובליאנה וכעבור עונה חזר לגוריצה מועדון נעוריו.

בשנת 2018, פרש מכדורגל.

## קריירה בינלאומית
ב-7 באוקטובר 2006, בורגיץ' ערך את הופעת הבכורה שלו בנבחרת סלובניה בניצחון 0-2 נגד . לזכותו של בורגיץ', 5 הופעות בנבחרת ללא שערים.

## תארים
; גוריצה
*ליגת העל הסלובנית: , , 

; א.י.ק סולנה
*ליגת העל השוודית: 
*הגביע השוודי: 
*הסופר קאפ השוודי: 

; הפועל רמת גן
*גביע המדינה: 2012/2013

; אישיים
*מלך שערי ליגת העל הסלובנית: 

## קישורים חיצוניים

## הערות שוליים

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:כדורגלני גוריצה
קטגוריה:כדורגלני א.י.ק סולנה
קטגוריה:כדורגלני ואקר אינסברוק
קטגוריה:כדורגלני הפועל רמת גן
קטגוריה:כדורגלני אתניקוס אחנס
קטגוריה:כדורגלני אולימפיה ליובליאנה
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים סלובנים באוסטריה
קטגוריה:ספורטאים סלובנים בישראל
קטגוריה:ספורטאים סלובנים בקפריסין
קטגוריה:סלובנים שנולדו ב-1984
Ivy

"**Ivy**" (בעברית: "**קִיסוֹס**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, *[[Evermore (אלבום)|Evermore]]*. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.

עם יציאתו, "Ivy" זכה לביקורות חיוביות מטעם מבקרי המוזיקה, שטענו כי "השיר מספר סיפור בגידה; נושא שטיילור עסקה בו בעבר". גם במצעדי הפזמונים זכה להצלחה רבה, כאשר דורג במקום ה-61 במצעד הבילבורד הוט 100, תוך שדורג במקום ה-11 במצעד שירי הרוק & האלטרנטיביים, ובמקום ה-11 במצעד השירים האלטרנטיביים.

## רקע וכתיבה
ג'סטין ורנון ניגן בתופים בשירים "Cowboy like Me" ו-"Closure", בגיטרה ובנג'ו ב-"Ivy" וביצע קולות רקע ב-"Marjorie". מעבר לכך, ב-"Ivy" השתמש דסנר בפעמונים על מנת להעניק לו אווירה שתוארה כ"חורפית". הוא יצר באלבום אווירה שתוארה כ"נוסטלגיה חורפית" וכתוצאה מכך, סוויפט השוותה את *Evermore* לסתיו ולחורף, בניגוד ל-*Folklore* אותו השוותה לאביב ולקיץ. הוא סבר כי עיבוד 17 רצועות האלבום היא "משימה קשה מאוד" וסיפר כי מהנדס הקול ג'ונתן לואו חשב שהם לא יסיימו את האלבום בזמן.

## סוגה
"Ivy" הוא שיר פולק, העוסק באישה נשואה שהייתה מעורבת בבגידה ובו יש שימוש במטפורות שתוארו כ"גחמניות". בשיר נעשה שימוש בבנג'ו, גיטרות, חצוצרה, הרמוניות שתוארו כ"עדינות" ובוצעו על ידי ג'סטין ורנון ומקהלה. הוא מתאר כיצד התאהבה אותה האישה במאהב סודי וכיצד התפתתה לכך, תוך שהוא מתאר גם את ההשלכות של כך.

## ביקורת
כלפי "Ivy" הופנו ביקורות חיוביות, תוך שטענו כי "השיר מספר סיפור בגידה, נושא שטיילור עסקה בו בעבר".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Ivy" בוצע באצטדיון פייקור בסינסינטי, אוהיו ב-1 ביולי 2023 יחד עם השירים "I Miss You, I'm Sorry" עם גרייסי אברמס ו-"Call It What You Want" שבוצע כשיר ההפתעה השלישי של הלילה. ארון דסנר הצטרף לסוויפט על הבמה לשיר ההפתעה הזה.

## קרדיטים וצוות
כל הקרדיטים שלהלן לקוחים מטיידל, ופיצ'פורק.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על בגידה: זוגיות
קטגוריה:שירים על צמחים
לבאן חמאלדזה

**לבאן חמאלדזה** (בגאורגית: **ლევან ხმალაძე**; נולד ב-6 באפריל 1985 הוא כדורגלן גאורגי, המשחק בעמדת הקשר בשוקורה כובולתי.

## קריירת מועדונים
חמאלדזה התחיל את הקריירה שלו בדינמו טביליסי. במהלך עונת , חמאלדזה הושאל לדינמו בטומי ועונה לאחר מכן הושאל לסיוני בולניסי, עמה זכה באליפות באותה עונה ובסיום העונה חזר לדינמו טביליסי.

ב-18 בינואר 2010, חמאלדזה חתם בהפועל חיפה מליגת העל. בהפועל חיפה, רשם שתי הופעות בלבד ובסיום העונה שוחרר מהמועדון וחזר לטביליסי.

ב-10 בפברואר 2014, חמאלדזה חתם בצ'יחורה סצ'חרה, עד לסיום העונה.

בקיץ , חתם באותלוס אתיינו מליגת העל הקפריסאית, ממנה עבר לפאפוס ובקיץ , חתם אתוני לקאטימה.

בינואר , חמאלדזה חזר לגאורגיה וחתם לקדנציה שנייה בסיוני בולניסי.

לפני עונת , חמאלדזה חתם בשוקורה כובולתי.

בפברואר  הצטרף לסמטרדיה.

## קריירה בינלאומית
ב-20 באוגוסט 2008, חמאלדזה ערך את הופעת הבכורה שלו בנבחרת גאורגיה בניצחון 1-2 נגד . חמאלדזה שיחק בנבחרת עד שנת  ורשם 12 הופעות במדיה ללא שערים.

## תארים
; דינמו טביליסי
*ליגת העל הגאורגית: , , 
*הגביע הגאורגי: , , 

; סיוני בולניסי
*ליגת העל הגאורגית: 

## קישורים חיצוניים

## הערות שוליים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני הפועל חיפה
קטגוריה:כדורגלני נבחרת גאורגיה
קטגוריה:כדורגלנים זרים בישראל
קטגוריה:ספורטאים גאורגים בישראל
קטגוריה:גאורגים שנולדו ב-1985
R (אלבום סינגל)

***R*** (מעוצב: ******; בעברית: **-ר-**) הוא אלבום הסינגל הראשון של זמרת הקיי-פופ הדרום קוריאנית רוזה. אלבום הסינגל יצא לאור ב-12 במרץ 2021, על ידי חברות התקליטים ואינטרסקופ רקורדס ו-YG אנטרטיינמנט. מתוך אלבום הסינגל יצא הסינגל המוביל "On the Ground".

## רקע והפקה
ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, *[[The Album (אלבום של בלאקפינק)|The Album]]*. ב-30 בדצמבר 2020, בריאיון עם *Osen*, נחשף כי הצילומים לקליפ הבכורה שלה יחלו באמצע ינואר 2021. ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור.

רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומי סינגל
קטגוריה:מיני-אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת YG אנטרטיינמנט
קטגוריה:אלבומי קיי-פופ
נבחרת ישראל בכדורסל בכיסאות גלגלים

**נבחרת ישראל בכדורסל בכיסאות גלגלים** היא הנבחרת הרשמית של מדינת ישראל בכדורסל כיסאות גלגלים. הנבחרת פועלת במסגרת ההתאחדות הישראלית לספורט נכים.

## היסטוריה
משחק כדורסל בכיסאות גלגלים החל לפעול בישראל בשנת 1952 בקרב נכי צה"ל. לאחר שנפתח מרכז הספורט לנכים בשנת 1960 החלו אימונים רציפים מגילאי עשר ומעלה ובשנת 1961 התקיימו לראשונה משחקי ליגה ארצית בה התחרו זו בזו קבוצות של ארגון נכי צה"ל מול נכי איל"ן. שני הארגונים החזיקו נבחרות שונות וכל אחת קיבלה דרגת נכות שונה במסגרת סיווג הקריטריונים של המשחקים הפאראלימפיים. שתי הנבחרות התחרו בנפרד ב וכל אחת זכתה במדליית ארד: נבחרת נכי צה"ל בדרגת נכות קשה ונבחרת ספורטאי איל"ן בדרגת נכות קלה.

בליגת הכדורסל בכיסאות גלגלים בשנת 1966 התחרו 11 נבחרות שונות (2 נבחרות של נכי צה"ל ו-9 נבחרות של סניפי איל"ן מאזורים שונים בארץ). השתרשות המשחק במסגרת הספורט השיקומי והגידול במספר השחקנים אפשרו גם גיבוש נבחרת לאומית.

בשנת 1966 זכתה הנבחרת לראשונה באליפות העולם, במסגרת משחקי סטוק מנדוויל.

## נבחרת הגברים
ממוזער|שמאל|נבחרת ישראל בשנות השישים
ייצגה את ישראל במשחקים הפאראלימפיים עשר פעמים וזכתה פעמיים במדליות זהב במשחקים הפאראלימפיים: בתל אביב (1968) ובארנהם (1980). הנבחרת השתתפה עוד שמונה פעמים במשחקים אלו: רומא (1960), טוקיו (1964), היידלברג (1972), טורונטו (1976), ניו יורק וסטוק מנדוויל (1984), סיאול (1988), ברצלונה (1992) ובבייג'ינג (2008).

בשנת 2008 הנבחרת דורגה במקום השמיני באירופה. בספטמבר 2019 הנבחרת סיימה במקום העשירי באירופה, ולא העפילה למשחקים הפאראלימפיים בטוקיו. ישראל נמצאים בדרג א' ביבשת.

הנבחרת זכתה באליפות העולם בכדורסל נכים שהתקיימה בבלגיה בשנת 1975.

קפטן הנבחרת (רשימה חלקית): ברוך חגאי, דני שחר, חיים כהן, רותם פיליפס, רועי רוזנברג (1993–2015).

## נבחרת הנשים
ממוזער|שמאל|נבחרת הנשים למשחקים הפאראלימפיים בתל אביב (1968)
ייצגה את ישראל במשחקים הפאראלימפיים שבע פעמים וזכתה פעמיים במדליות זהב במשחקים הפאראלימפיים: בתל אביב (1968) ובטורונטו (1976). הנבחרת השתתפה עוד חמש פעמים במשחקים אלו: היידלברג (1972), טורונטו (1976), ארנהם (1980), ניו יורק וסטוק מנדוויל (1984), סיאול (1988).

## קישורים חיצוניים
* 

## הערות שוליים

כדורסל כיסאות גלגלים
קטגוריה:ישראל: ספורט נכים
מיס תבל 1986

**מיס תבל 1986** הייתה תחרות מיס תבל ה-35 במספר, התחרות נערכה בפנמה סיטי.

77 מתמודדות לקחו חלק בתחרות.

הזוכה הייתה מיס ונצואלה שמלכתחילה הייתה אחת המועמדות האהובות על העיתונאים שסיקרו את התחרות.

## תוצאות

## שופטים
*סנדי דנקן
*שון ות'רלי

## קישורים חיצוניים

*ונצואלית החלה כהונה כמיס תבל

קטגוריה:מיס תבל
קטגוריה:תחרויות יופי ב-1986
ג'סטין פאסק

**יוסטין ליזט "ג'סטין" פאסק פאטינו** (בספרדית: **Yostin Lissette "Justine" Pasek Patiño**; נולדה ב-27 באוגוסט 1979) היא דוגמנית ופילנתרופית פנמית, זוכת התואר מיס תבל 2002. 

## ביוגרפיה
פאסק נולדה בחרקוב שבאוקראינה לאם פנמית ואב פולני; אמה הייתה עקרת בית, ואילו אביה היה מהנדס. למרות ששם הולדתה הוא יוסטין, פאסק גדלה בכינוי חיבה בשמה הפולני - יוסטינה. היא הבכורה מבין שלושה ילדים ובת יחידה; שני אחיה הצעירים הם אדוארד ואלווארו. המשפחה התגוררה שנה אחת באוקראינה, ולאחר מכן עברה לכפר ווז'וצ'ין, ליד זמושץ' בדרום מזרח פולין, קרוב לגבול עם אוקראינה. לאחר שאמה סיימה את לימודיה בכימיה, עזבה המשפחה את פולין והתיישבה בפנמה סיטי, שם גדלה פאסק.

## קריירה
ב-1996 השתתפה בתחרות הדוגמנות "Chica Modelo" ובעקבות זאת היא החלה לעבוד כדוגמנית ולקחה חלק במספר הפקות לטלוויזיה.

ב-2001 זכתה בתחרות היופי הלאומית של פנמה (Señorita Panamá) וזכתה במקום הראשון, בעקבות זאת היא ייצגה את פנמה במיס תבל 2002 והייתה לסגנית הראשונה.

ארבעה חודשים לאחר מכן מיס תבל אוקסנה פדורובה הודחה מתוארה והיא החלה לכהן כמיס תבל, פאסק היא הסגנית הראשונה בהיסטוריה שלבסוף זכתה בתפקיד זה, כמיס תבל היא ביקרה במספר מדינות ועבדה בין היתר עם ארגון הבריאות "Global Health Council".

לאחר מכן המשיכה בדוגמנות ודגמנה בין היתר לכריסטיאן דיור.

ב-2010 התמודדה במשחק הטלוויזיוני "Minute To Win It" בפרק מיוחד בו השתתפו מספר מלכות יופי.

ב-2014 לקחה חלק בסרט התיעודי "The Milky Way".

ב-2016 החלה לשמש כאחת מהבעלים של תחרות מיס פנמה והצהירה כי שמה לה למטרה לתת גישה שונה לתחרות.

## חיים אישיים
ב-2009 התחתנה עם איש העסקים האנגלי דניאל ג'ולסון; להם שני ילדים.

## קישורים חיצוניים

*מסע ליופי
*כתבה עליה

קטגוריה:דוגמניות פנמיות
קטגוריה:זוכות מיס פנמה
קטגוריה:זוכות מיס תבל
קטגוריה:משתתפות בתחרות מיס תבל 2002
קטגוריה:נדבניות
קטגוריה:אישים ממוצא פולני
קטגוריה:מהגרים מפולין
קטגוריה:פנמיות שנולדו ב-1979
All Good Things (Come to an End)

"****" (בעברית: "**כל הדברים הטובים (מגיעים לקיצם)**") הוא סינגל שהוקלט על ידי הזמרת-יוצרת הקנדית נלי פורטדו, מתוך אלבום האולפן השלישי שלה, *[[Loose]]*. השיר יצא לאור ב-17 בנובמבר 2006, על ידי חברת התקליטים גפן רקורדס, כסינגל החמישי מתוך האלבום.

השיר הפך לאחד מהלהיטים המצליחים ביותר בעשור הראשון של המאה ה-21 וכבש עשרות פסגות מצעדים, כמו אירופה הוט 100, ומצעד שירי הדאנס קלאב.

## רקע וכתיבה
השיר נכתב על ידי נלי פורטדו, טימבלנד, כריס מרטין ודנג'ה והופק על ידי טימבלנד ודנג'ה גם כן. השיר יצא כסינגל השלישי באירופה והרביעי באוסטרליה, אך לא יצא בארצות הברית, ולמרות זאת נכנס לבילבורד הוט 100. בגרסה המקורית של השיר, כריס מרטין היה חלק מקולות הרקע שלו, אולם לאור בקשת חברת התקליטים שלו הקולות הוסרו מהגרסה הסופית.

כמה שנים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## וידאו קליפ
הווידאו קליפ הרשמי של שיר צולם בפוארטו ריקו ובוים על ידי גבריאל קוס וישראל לוגו. הוא צולם במהלך צילומי הקליפ של "Say It Right", שיצא באותה העת כסינגל השלישי מתוך האלבום באמריקה הצפונית. כמו כן, מציג הקליפ של "" את פורטדו בסצנות עם בן זוגה בחוף הים.

נכון למרץ 2021, מונה הצפיות של הקליפ עומד על למעלה מ-65 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2005
קטגוריה:סינגלים מ-2006
קטגוריה:סינגלים מ-2007
קטגוריה:שירי נלי פורטדו
קטגוריה:שירים שנכתבו על ידי טימבלנד
קטגוריה:שירים על בדידות
קטגוריה:בלדות משנות ה-2000
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בסלובקיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
פנטומס (סרט, 1964)

**פנטומס** (בצרפתית: **Fantômas**) הוא סרט קומדיה צרפתי משנת 1964, בכיכובו של ז'אן מארה כנבל-העל פנטומס, נגד דמותו של לואי דה פינס בתפקיד הקומיסר פול ג'וב. בסרט ג'וב חובר לעיתונאי פאנדור, אותו גילם גם מארה, בניסיון לתפוס את פנטומאס אך אף פעם לא ממש הצליח. זו הייתה התשובה הצרפתית לזיכיון ג'יימס בונד שסחף את העולם בערך באותה תקופה. זהו הסרט הראשון בטרילוגיה. הסרט זכה להצלחה רבה באירופה, ברית המועצות וביפן. הטון הכללי של הסרטים קליל יותר מהרומנים המקוריים אודות פנטומאס. הקומיסר ג'וב, בגילומו של לואי דה פונס, הפך לדמות קומית, בשונה מעמיתו הספרותי.

## עלילה
פנטומס הוא איש בעל תחפושות רבות. הוא משתמש באיפור כנשק. הוא יכול להתחזות לכל אחד ומשתמש במערך מסכות ויכול ליצור בלבול אינסופי תוך שינוי מתמיד של מראהו.

בפרק הראשון של הסדרה הוא לא מרוצה מפאנדור, בשל ראיון פיקטיבי שהעיתונאי כתב עליו. הוא מתנקם בכך שחוטף את פאנדור ומאיים להרוג אותו. לאחר מכן הוא משתמש בכישורי האיפור האדירים שלו כדי לבצע פשע מרהיב כשהוא מחופש לפאנדור. כאשר הקומיסר ג'וב מצטרף למרדף, כמו זיקית פנטומס מבצע מיד פשע ומתחפש לדמותו של ג'וב. בסופו של דבר ג'וב וחברתו של פאנדור, הלן, עולים על עקבות הפושע הראשי, אך כל זה ללא הועיל מאחר שאיש אלף המסכות לבסוף בורח.

## שחקנים ודמויות

## טרילוגיית פנטומס

## קישורים חיצוניים

## הערות שוליים

קטגוריה:סרטים בצרפתית
קטגוריה:סרטים צרפתיים
קטגוריה:סרטי קומדיה
קטגוריה:סרטי 1964
קטגוריה:סרטי קומדיה צרפתיים
הבחירות לאספה הלאומית של אוגנדה 1962

**הבחירות לאספה הלאומית** התקיימו באוגנדה ב־25 באפריל 1962. הבחירות התקיימו לקראת העצמאות שקיבלה אוגנדה מהאימפריה הבריטית ב־9 באוקטובר באותה השנה.

הבחירות התקיימו לאחר שהבחירות של 1961 הוחרמו על ידי ממלכת בוגנדה שמנהיגיה דרשו לקבוע בעצמם את נציגי הממלכה, וכך תוצאות הבחירות איבדו את הלגיטימציה שלהן. כתוצאה מכך, נערכו בחירות נוספות בשנת 1962 באופן שפסח על שטחי ממלכת בוגונדה. מכיוון שלא התקיימו הבחירות הלאומיות בבוגנדה, מינה הפרלמנט של בוגנדה בעצמו 21 חברים לאספה הלאומית, כולם חברי מפלגת קבאקה יקה .

תוצאת הבחירות הייתה ניצחון של מפלגת קונגרס העם של אוגנדה, שזכתה ב-37 מתוך 82 המושבים.

## תוצאות

## הערות שוליים

1962
קטגוריה:1962 בפוליטיקה
חצי האי קייב

**חצי האי קייב** (באנגלית: **Kiev Peninsula**; בבולגרית: **полуостров Киев**) הוא חצי אי, המכוסה ברובו קרח, בצד המערבי של ארץ גרהאם בחצי האי האנטארקטי, שבאנטארקטיקה.

לחצי האי צורת אליפסה, והוא בולט לתוך הים לכיון צפון-מערב. חצי האי גובל במפרץ פלאנדרז שמצפון-מזרח לו, ובמפרץ באסקוצ'אה, שמדרום מערב לו.

תעלת למייר ומצר פנולה מפרידים בין חצי האי לבין ארכיפלג וילהלם שמצפון מערב לו.

בקצה הצפוני של חצי האי מצוי כף רנאר, המהווה את גבול בין חוף גרהאם שמדרום-מערב לכף רנאר, לבין חוף דאנקו הממוקם מצפון-מזרח לכף רנאר.

הר דמריה ממוקם בחוף המערבי של חצי האי.

## היסטוריה
### גילוי ומיפוי חצי האי

חצי האי מופה על ידי סוקרים בריטיים בשנת 1976.

### מקור השם

שמו של חצי האי ניתן לו על ידי ועדת השמות האנטארקטיים של בולגריה.

חצי האי נקרא על שם העיר קייב, בירת אוקראינה.

השם ניתן בשל העובדה שהבסיס האנטארקטי האוקראיני ורנדסקי ממוקם על האי גאליגנז הסמוך.

## לקריאה נוספת

* הגאזט האנטארקטי הבולגרי 

• O. Mytrokhyn, V. Bakhmutov, **[https://www.earthdoc.org/content/papers/10.3997/2214-4609.202056038 Geological research during 25-th Ukrainian Antarctic Expedition, February – April 2020: Kiev Peninsula of the Graham Coast]**, onference Proceedings, XIV International Scientific Conference “Monitoring of Geological Processes and Ecological Condition of the Environment”, Nov 2020, Volume 2020, p.1 - 5 DOI: https://doi.org/10.3997/2214-4609.202056038

• Savenko, O.. (2020), **[https://www.researchgate.net/publication/349854299_Sightings_of_Antarctic_minke_whales_Balaenoptera_bonaerensis_near_the_Kiev_Peninsula_West_Antarctica_during_the_summer_period_of_2019 Sightings of Antarctic minke whales, Balaenoptera bonaerensis, near the Kiev Peninsula (West Antarctica) during the summer period of 2019]**, Ukrainian Antarctic Journal. 68-74. 10.33275/1727-7485.2.2020.654

[מרכז|ממוזער|500x500 פיקסלים| מבט על ההרים שבמערב חצי האי קייב מ[פטרמן (אי)|האי פטרמן]]

## קישורים חיצוניים

* חצי האי קייב באתר הגאזט האנטארקטי של ממשלת אוסטרליה
* חצי האי קייב באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרצון, תוך סימון אתרים נוספים באזור באתר copernix
* תצלום לוויין של אזור חצי האי קייב

## הערות שוליים

קייב
קייב
קייב
קייב
קייב
אוטוקרטיה ליברלית

**אוטוקרטיה ליברלית** (באנגלית: **Liberal autocracy**) היא ממשלה לא דמוקרטית שמקיימת את עקרונות הליברליזם. עד המאה ה-20, מרבית המדינות במערב אירופה היו "אוטוקרטיות ליברליות, או במקרה הטוב חצי דמוקרטיות". דוגמה אחת ל-"אוטוקרטיה ליברלית קלאסית" הייתה האימפריה האוסטרו-הונגרית. על פי פריד זקריה, דוגמה עדכנית יותר היא הונג קונג עד 1 ביולי 1997, שנשלטה על ידי הכתר הבריטי . לדבריו, עד שנת 1991 "הונג קונג מעולם לא קיימה בחירות משמעותיות, אך ממשלתה גילמה את הליברליות החוקתית, והגנה על זכויותיה הבסיסיות של אזרחיה ואף ניהלה מערכת משפט הוגנת ובירוקרטיה". פרידריך האייק טען כי גם משטרו של אוגוסטו פינושה בצ'ילה היה אוטוקרטיה ליברלית וטען כי הוא "לא הצליח למצוא אדם אחד אפילו בצ'ילה שלא הסכים שהחופש האישי היה הרבה יותר גדול תחת פינושה ממה שהיה לו היה תחת אלנד". עם זאת, התיעוד ההיסטורי ודיווחים רבים על ידי משקיפים אחרים מצביעים אחרת, ומציינים את הפרות זכויות האדם ודיכוי החברה האזרחית שהתרחשו בתקופת שלטונו של פינושה.

קטגוריה:ליברליזם
אופנה בישראל

[ממוזער|הדוגמנית הישראלית [תמי בן-עמי מדגמנת בגד ים של גוטקס, 1980]]
**אופנה ישראלית** מתייחסת לתחום עיצוב האופנה ולתחום הדוגמנות בישראל.

עם השנים הפכה ישראל למרכז בינלאומי לאופנה ולעיצוב. לאורך השנים מעצבים ישראלים רבים הציגו את הקולקציות שלהם בתצוגות אופנה מובילות, כולל בשבוע האופנה בניו יורק.

## היסטוריה
ממוזער| דוגמניות ישראליות, 1950
מפעל הטקסטיל הישראלי אתא נוסד בשנת 1934 בכפר אתא על ידי התעשיין היהודי הצ'כי אריך מולר. המפעל התמחה בתחילה ביצור בגדי עבודה ומדים, ושיקף באותה העת את הפריחה של האידאולוגיה הציונית והסוציאליסטית באותה העת. את שם של המפעל בחר הסופר העברי ש"י עגנון. א.ת.א הם ראשי התיבות של המילים העבריות "אריגי תוצרת ארצנו". בשנות ה-60 עיצבה מעצבת האופנה הישראלית לולה בר אבנר ליין שמלות אופנתיות בצבעים עזים עבור אתא לבקשת אלמנתו של מולר. בשנות השמונים נסגר המפעל של אתא ובמקום בו עמד המפעל הוקמה שכונת מגורים.

בשנותיה הראשונות של מדינת ישראל רות דיין, אשתו של משה דיין, ייסדה את החברה הממשלתית משכית אשר עסקה בייצור אופנה וסייעה ביצירת מקומות עבודה לעולים חדשים תוך התמקדות במסורות שהביאו עימם קהילות המהגרים היהודיות שעברו לישראל. בשנת 1955 פגשה דיין לראשונה את מעצבת האופנה פיני לייטרסדורף, אשר במהלך 15 השנים הבאות תעצב עבור משכית בגדים ואביזרים שונים. השניים שיתפו פעולה בתערוכה משותפת של משכית במוזיאון דיזנגוף (כיום מוזיאון תל אביב). משכית התמקדה בין היתר בייצור טקסטיל, ביגוד, חפצי אמנות ותכשיטים.

בשנת 1956 הקימה התעשיינית ומעצבת האופנה הישראלית לאה גוטליב את חברת בגדי הים גוטקס, שתהפוך בהמשך ליצואנית מובילה של בגדי ים מעוצבים.

את פרטי האופנה שיצאו מישראל לאורך השנים לבשו לאורך השנים נשים מפורסמות כמו ג'קי קנדי, הנסיכה דיאנה, קתרין הפבורן, אליזבת טיילור, ושרה ג'סיקה פרקר. ביונסה וליידי גאגא לבשו שמלות בעיצוב מחוך מתכתי של אלון ליבנה, וביונסה הזמינה את ליבנה לייצר עבורה את התלבושות אותם היא לבשה עבור סיבוב ההופעות העולמי שלה "Mrs. Carter Show" שהתקיים בשנת 2013. ליבנה עיצב בהמשך גם את התלבושות של חלק מהדמויות הראשיות בסדרת סרטי "משחקי הרעב".

משכית, אשר נסגרה בתחילה בשנת 1994, נפתחה מחדש בשנת 2013 בתמיכת התעשיין המיליארדר סטף ורטהיימר והשתתפה באותה שנה בשבוע האופנה של מרצדס בנץ במוסקבה .

## שבוע האופנה הישראלי

בשנת 2011 אירחה תל אביב את שבוע האופנה הראשון שלה מאז שנות ה-80 של המאה ה-20 כאשר המעצב האיטלקי רוברטו קוואלי הוזמן כאורח כבוד.

בשנת 2015, במהלך קיומו של שבוע האופנה השלישי, 21 מעצבים ישראלים הציגו את יצירותיהם בפני קהל אשר כלל 24,000 אנשים, כ-100 עיתונאים מרחבי העולם, עשרות קמעונאים, וסלבריטאים ישראלים שונים.

## ראו גם
* תרבות ישראלית
* מכללת שנקר להנדסה ועיצוב
* פרויקט מסלול

## לקריאה נוספת
* אילה רז, "שינוי סגנונות", ספרי ידיעות, 1996.
* נורית בת יער, "אמנות האופנה הישראלית", רסלינג, 2009.

## קישורים חיצוניים

* רז, איילה. אופנה בארץ ישראל, באתר משרד החוץ הישראלי
* 
* תערוכת אתא במוזיאון ארץ ישראל

## הערות שוליים

*
קטגוריה:ישראל: היסטוריה תרבותית
גורגופוטמוס

**גורגופוטמוס** (ביוונית: **Γοργοπόταμος**; פירושו הנהר הגועש) היה כפר ורשות מוניציפלית בפתיוטיס שביוון. מאז רפורמת השלטון המקומי שהתרחשה בשנת 2011, הכפר חלק מנפת למאיה. שטחו של הכפר הוא 157.300 קמ"ר. ממוקם כ-8 ק"מ דרומית-מערבית ללמאיה ו-34 ק"מ צפונית לאמפיסה. בית העירייה נמצא בכפר מושוצ'ורי.

הרשות נקראת על שמו של הנהר גורגופוטמוס שזורם דרכו. הפארק הלאומי הרי אויטי, שוכן מדרום מערב. החלק הצפוני-מזרחי של הרשות נמצא בעמק ספרצ'יוס הרחב והשטוח. הרשות המוניצפלית גורגופוטמוס גובלת עם לאמיה מצפון ופוקיס מדרום מערב.

## הכפרים ברשות
הרשות גורגופוטמוס מחולקת לכפרים הבאים:
* גורגופוטמוס
* דמסטה (אנו דמסטה, קאטו דמסטה, חלוונצייאיקה)
* דלפינו
* דיאו וונה
* אלפטרוכורי
* אירקליה
* קומאריצי
* מוסצ'וכורי
* ניאו קריקלו
* אויטי
* ווארדאטס

הכפר גורגופוטמוס התפתח סביב מפעל אצטילן שפעל בו בין השנים 1907–1945. הכפר אלפטרוכורי ממוקם בגובה 800 מ' מעל פני הים על מדרון הר קאלידרומו. בכפר דמסטה נמצא מעיין המכונה פסורונרי.

## אוכלוסייה
בשנת 2011 מנתה האוכלוסייה בכפר 453 איש ו-3,374 איש ברשות.

## היסטוריה
גשר גורגופוטמוס נבנה בשנת 1905. הוא הפך למטרה אסטרטגית במלחמת העולם השנייה. המהנדס שתכנן ובנה את הגשר היה אגוסטינו טקוני, לימים Αυγουστίνος Τακωνης (טקוניס) היגר מפלרמו איטליה ליוון כדי לפעול ביוון את כמהנדס (באותה תקופה יוון גייסה מהנדסים ממדינות אחרות כדי למלא מחסור). שמו של גורגופוטמוס התפרסם במהלך מלחמת העולם השנייה, ב־25 בנובמבר 1942 במבצע הרלינג, פרטיזנים יוונים, וכוח לוחמי SOE בריטיים, בפיקודו של אדמונד מאיירס פוצצו את גשר הרכבת מעל נהר גורגופוטמוס ניתקו את הדרך הנשלטת על ידי האויב בין סלוניקי לאתונה וקטעו את שרשרת האספקה לקורפוס אפריקה הפיצוץ הרס שניים מששת מזחי הגשר והשבית את תנועת הרכבות ל-6 שבועות. בתגובה לפעולה הוציאו הגרמניים להורג 16 יוונים מקומיים. נכון ל-2021 משמש האזור סביב הגשר כאנדרטה לאומית.

לאחר מלחמת העולם השנייה ומלחמת האזרחים ביוון, חודש גשר גורגופוטמוס, והמזחים הוחלפו בעמודי פלדה.

## קישורים חיצוניים

* כפר גורגופוטמוס
* גורגופוטמוס בדפי הנסיעות של GTP

## הערות שוליים

קטגוריה:יוון: כפרים
Scary Hours 2

***Scary Hours 2*** הוא המיני-אלבום הרביעי של הראפר הקנדי דרייק. האלבום יצא לאור ב-5 במרץ 2021, על ידי חברות התקליטים OVO סאונד, ריפבליק רקורדס. זהו מיני-אלבום ההמשך של המיני-אלבום *[[Scary Hours]]*, שיצא בשנת 2018.

## רקע והכרזה
בינואר 2021, הודיע דרייק כי אלבום האולפן השישי הקרוב שלו *[[Certified Lover Boy]]* יתעכב וצפוי לצאת בהמשך שנת 2021. כעבור חודשיים הכריז על צאת המיני-אלבום *Scary Hours 2*, יום לפני צאתו.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומי המשך
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
קטגוריה:מיני-אלבומי חברת OVO סאונד
הפארק הלאומי ג'ביל

**הפארק הלאומי ג'ביל** (בערבית: **الحديقة الوطنية جبيل**) הוא פארק לאומי, הממוקם בדרום תוניסיה, ומהווה חלק מצפון מדבר סהרה. הוא משתרע על שטח של 150,000 דונם, והוא הפארק הלאומי השני בגודלו במדינה, אחרי הפארק הלאומי סנגר-ג'אבס. אף על פי שהוא גדול, הפארק חדש יחסית; הוא הוכרז כפארק לאומי רק בשנת 1994. עד שהוכרז הפארק סנגר-ג'אבס, היה הפארק הלאומי ג'ביל לפארק הלאומי היחיד במדבר סהרה.

## גאוגרפיה
הפארק הלאומי ג'ביל נמצא 80 ק"מ דרומית לעיר המדברית דוז. הצמחייה בו כוללת שיחים מדבריים רבים, כשהנפוצים בהם הם הארכוביתיים. בחלקים בהם קיימת צמחייה חיים גם צבאיים, ארנבים וצפעיים. ברחבי הפארק מפוזרות נקודות תצפית השמורים לתיירים הפוקדים את האזור, אם כי הם אינם מורשים להסתובב בחופשיות בתחומי הפארק אלא רק במסגרת מסלול מסודר.

הפארק משמש גם למחקר ארכאולוגי, שכן נמצאו בו מספר חפצים פרהיסטוריים שמשויכים לעיתים לראשית עידן ההולוקן.

## [[פאונה]]
בפארק ניתן למצוא קהילה מגוונת של בעלי חיים מדבריים השכיחים בסהרה, כולל שועלי פנק, צפעיים, נחשי קוברה, תנים ועבדקני הרעמה. מבין העופות הנפוצים בפארק ניתן להבחין בעפרוני מצויץ ובמיני עורב וחובות.

## קישורים חיצוניים

* קטע מתוך "האטלס של האזורים המוגנים בתוניסיה" 

## הערות שוליים

קטגוריה:תוניסיה: פארקים לאומיים
קטגוריה:תוניסיה: גאוגרפיה
פאפאיה גלובל

**פאפאיה גלובל בע"מ** (באנגלית: **Papaya Global**) היא חברת תוכנה ישראלית שפיתחה מערכת מבוססת מחשוב ענן לניהול עובדים, חישובי שכר, הטבות ותשלומים, עבור חברות ותאגידים גלובליים.

## היסטוריה
החברה נוסדה בשנת 2016 על ידי עינת גז, המשמשת כמנכ"לית החברה, עופר הרמן, המשמש כמנהל טכנולוגיות ראשי (CTO), ורובן דרונג, המשמש כמנהל חדשנות ראשי (CIO).

## פעילות החברה

לחברה מערכת, מבוססת מחשוב ענן, לניהול של עובדים, חישובי שכר, הטבות ותשלומים, עבור חברות ותאגידים גלובליים. המערכת מספקת שירותים במודל תוכנה כשירות (SaaS) בלמעלה מ־160 מדינות ונותנת מענה לכל סוגי העובדים: שכירים, פרילנסרים ועובדי קבלן. שירותי החברה מסייעים בהתמודדות של חברות גלובליות עם הבדלי החקיקה והרגולציה במדינות השונות שבהן הן מעסיקות עובדים, מקשרים בין החברות לספקי השירות המקומיים (חברות קבלן), וכמו כן מספקים כלים להשוואת עלויות העסקה בכל מדינה. הפלטפורמה מבטיחה תאימות מלאה בכל מדינה, ומספקת מודל בינה עסקית (BI) חכם ומתקדם, המאפשר ניתוח וקבלת החלטות מבוססות נתונים.

פאפאיה גלובל מעסיקה למעלה מ-750 עובדים ברחבי העולם. מרבית העובדים מועסקים בישראל במטה החברה בהרצליה, ובארצות הברית. לחברה משרדים גם בניו יורק, אוסטין, לונדון, מלבורן, סינגפור, הונג קונג, קראקוב ועוד.

החברה משרתת למעלה מ-700 חברות ותאגידים רב-לאומיים. בין לקוחותיה הבולטים אינטל, מקדונלד'ס, מיקרוסופט, ג'נרל אלקטריק, ג'ונסון אנד ג'ונסון, וויקס ו-Fiverr.

בתחילת 2023 הודיעה מנכ"לית החברה, עינת גז, כי בעקבות הרפורמה המשפטית, שלדבריה תפגע בדמוקרטיה ובכלכלה, החליטה החברה להוציא את כספיה מישראל.

## גיוסי הון
באוקטובר 2018 גייסה החברה שלושה מיליון דולר. בנובמבר 2019 גייסה החברה 45 מיליון דולר בהובלת קרן אינסייט פרטנרס. בספטמבר 2020 גייסה החברה 40 מיליון דולר נוספים. במרץ 2021 גייסה החברה 100 מיליון דולר, לפי שווי של 1.2 מיליארד דולר, ובכך הפכה לחד-קרן. בספטמבר 2021 גייסה החברה 250 מיליון דולר לפי שווי 3.7 מיליארד דולר. 
את הסבב האחרון הובילו קרן אינסייט פרטנרס , וטייגר גלובל מנג'מנט . בין משקיעיה הבולטים בסבבי הגיוס הקודמים ניתן למצוא את Group 11 של דובי פרנסס, גרינאוקס קפיטל (Greenoaks Capital) וסקייל ונצ'רס פרטנרס .

## רכישות
ביולי 2020 רכשה החברה את הנכסים של חברת Mensch, שפיתחה פלטפורמה לניהול עובדים בארגון.

בנובמבר 2021 רכשה החברה את הסטארט-אפ הישראלי NickNack, שפיתח פלטפורמה המסייעת לחיבור והנעת עובדים מרחוק.

במרץ 2022 רכשה החברה את חברת תשלומי השכר הבריטית Azimo , המפעילה שירות תשלומים גלובלי, בסכום המוערך בכ-150–200 מיליון דולר.

## פרסים ותארים
מאז הקמת החברה, זכו פאפאיה גלובל והמנכ"לית עינת גז במספר פרסים ותארים:
* מקום ראשון בתחרות הסטארט-אפים של העיתון "כלכליסט", בשנת 2018.
* אחת מ-10 הסטארט-אפים המבטיחים של העיתון "גלובס" לשנת 2019.
* מנכ"לית פאפאיה גלובל, עינת גז, הוכרזה כמנכ”לית השנה של אתר "גיקטיים" לשנת 2021.
* 100 חברות הענן של פורבס לשנת 2021.
* זוכה בתואר הפתרון הטכנולוגי החדשני ביותר, בתחום משאבי וכוח אדם של הארגון HR Tech Awards לשנת 2022.

## קישורים חיצוניים
* 
* 
* סרטונים בערוץ של פאפאיה גלובל בע"מ, באתר יוטיוב
* 
* 

## הערות שוליים

קטגוריה:חברות שירותי מחשוב ישראליות
קטגוריה:חברות חד-קרן ישראליות
קטגוריה:הרצליה: חברות
קטגוריה:חברות תוכנה ישראליות
קטגוריה:ישראל: חברות שהוקמו ב-2016
ארודי

**אֲרוֹדִי** (נקרא גם **ארוד**)**** הוא דמות מקראית, בנו השישי של גד ונכדם של יעקב ושל זלפה שפחת לאה. לארודי היו שישה אחים: צפיון, חגי, שוני, אצבון, ערי ואראלי. למשפחתו של ארודי קראו משפחת הארודי.

## שמו
יש הסוברים שפירוש שמו הוא בעל החטוטרת.

## במדרשים ובחז"ל
בספר הישר מסופר שאמו של ארודי נקראה עוצית, והיא הייתה אשתו של גד.

בספר היובלים ארודי נקרא "ארדי".

יש מדרש האומר שארודי נקרא בשם זה משום שהיה תוקף ומתאכזר לאויביו וצריו כמו ערוד שנושך ומשבר עצם.

## הערות שוליים

קטגוריה:שבט גד
קטגוריה:יורדי מצרים
אראלי

**אַרְאֵלִֽי** הוא דמות מקראית, בנו השביעי והאחרון של גד ונכדם של יעקב ושל זלפה שפחת לאה. לאראלי היו שישה אחים: צפיון, חגי, שוני, אצבון, ערי וארודי. למשפחתו של אראלי קראו משפחת האראלי.

יש חוקרים הסוברים שאראי הוא אראל דוד, המוזכר בכתובות מישע, שהוא, לפי חוקרים אלוף איש ממשפחת הגדי.

יש מספר הצעות לפירוש השם אראלי. יש חוקרים הסבורים שפירוש שמו הוא אכן הוא אל ויש חוקרים אחרים הסוברים שפירוש שמו הוא "כרוב", סוג של מלאך.

## במדרשים ובחז"ל
בספר הישר מסופר שאמו של אראלי נקראה עוצית, והיא הייתה אשתו של גד.

יכול להיות שיש קשר בין השם אראלי לשם אריאל או אראיל, המגיעים מהשורש ארי. ויכול להיות שזה שם נרדף לירושלים.

יש מדרש האומר שאראלי נקרא כך משום שהיו קלין במרוצתן, שנאמר 

## הערות שוליים

קטגוריה:שבט גד
קטגוריה:יורדי מצרים
אלפא 12 HP

[ממוזער|300px|"אלפא 12 HP", בתחרות הסדירה של מודנה, [23 באפריל 1911]]
**אלפא 12 HP** (באיטלקית: **Alfa 12 HP**) היא מכונית פתוחה בסגנון מכונית עידן פליז בתצורת טורפדו – קבריולה, אשר יוצרה על ידי חברת אלפא רומאו האיטלקית (בשנת 1911 חברת "אלפא רומיאו" הייתה קרויה "A.L.F.A.") אשר יוצרה בין השנים 1910–1911.

סך הכול יוצרו 50 יחידות.

## ממאפייני "אלפא 12 HP"
* בראש פרויקט הייצור עמד "Giuseppe Merosi" .
* דגם פתוח לחלוטין.
* מרכב רכב עם צלעות וקורות רוחב מפלדה בצורת "C"
* 6-4 מושבים (קיימות 2 גרסאות: 4 מושבים, ו-6 מושבים).
* 4 גלגלים סימטריים.
* מערכת היגוי – מימין.
* מערכת הצתה – מגנט במתח גבוה.
* מנוע בנזין.
* מנוע קדמי – אנכי אורכי, בלוק ראשי קבוע ברזל יצוק, גל ארכובה עם שלוש תומכות.
* מנוע הנעה אחורית.
* תיבת הילוכים: ידנית 3 הילוכים.
* מאייד יחיד.
* מצמד: רב-לוחי יבש.
* מתלים: מתלה קדמי: עם סרן קשיח, קפיצי עלים חצי אליפטיים, ללא בולמים / מתלה אחורי: עם סרן קשיח, קפיצי עלים חצי אליפטיים, ללא בולמי זעזועים.
* בלמים קדמיים: נעדרים / אחוריים: תוף עם שליטה באמצעות יד הנהג ובדוושה.
* מחיר היחידה עמד על 9,500 לירה איטלקית (שנת 1910, איטליה).

## מרוצי מכוניות
"אלפא 12 HP" הייתה האלפא רומיאו הראשונה, ששימשה רשמית במרוצי מכוניות. "אלפא 12 HP" השתתפה בתחרויות הסדירות הראשונה של מודנה בשנת 1911, במירוץ של 1500 ק"מ שנערך במשך שבוע מבלי לבצע התערבויות מכניות במכוניות.

דגם "אלפא 12 HP" הקדים בשבועות אחדים את דגם "ALFA 24 HP"  שהשתתף ב- מרוץ סיבולת למרחק ארוך למכוניות ספורט **[[טארגה פלוריו]]**.

## ראו גם
* אלפא רומיאו

## קישורים חיצוניים

## הערות שוליים

קטגוריה:מכוניות קבריולה
קטגוריה:מכוניות מרוץ
12 HP
קטגוריה:דגמי מכוניות שהושקו ב-1910
קטגוריה:כלי רכב איטלקיים
פיטה אמור

ממוזער|פיטה אמור ברסיטל השירה המקסיקנית
**גואדלופה תרזה אמור שמידטליין** (בספרדית: **Guadalupe Teresa Amor Schmidtlein**; 30 במאי 1918 – 8 במאי 2000), הידועה בשם העט **פיטה אמור** (**Pita Amor**), הייתה משוררת וסופרת מקסיקנית, נחשבת לאחת ממבשרות השחרור המיני של נשים במקסיקו.

## ילדות ונעורים
אמור נולדה בשנת 1918 במקסיקו סיטי לקרולינה שמידטליין וגרסיה טרואל (Carolina Schmidtlein y GarcíaTeruel) ולעמנואל אמור סוברוויל (Emmanuel Amor Subervielle). הצעירה מבין שבעה אחים במשפחה שמרנית וקתולית. הוריה נחשבו לחברי האצולה במקסיקו, אולם בתקופת צעירותה של אמור ירדה המשפחה מנכסיה. אמור עברה בין בתי ספר דתיים רבים בילדותה. בגלל סלידתה מסדר ומשמעת היא הורחקה מרובם.

## בגרות
אמור תוארה כפרובוקטיבית, מרדנית וחצופה. היא נחשבה ליפה מאוד ועבדה כשחקנית ודוגמנית לציירים בעלי שם כמו דייגו ריברה (Diego Rivera) וראול אנגוויאנו (Raúl Anguiano). היא לא התביישה להתייצב בעירום מול הציירים, מה שהימם את משפחתה וזיכה אותה בכינוי "המוזה ה-11". שערוריותיה החלו בגיל 18 כאשר פיתחה רומן ארוך טווח עם חוסה מדרזו (José Madrazo), איש עסקים עשיר. למרות רומן זה, אמור מעולם לא התמסרה לאיש ולא נישאה, דבר שלא היה מקובל לנשים במקסיקו דאז. בגיל 40 החליטה להביא ילד לבדה, אך הרגישה שאיננה מסוגלת לגדל אותו ולכן העבירה אותו לאחותה. בשנת 1961, כשהיה בן שנתיים, הילד טבע בבריכת שחייה בבית אחותה. מוות זה השפיע על אמור מאוד והוביל להתדרדרות מצבה הנפשי, הזנחת המראה שלה ואשפוזה במחלקות פסיכיאטריות.

## קריירה אומנותית
קריירת השירה שלה החלה מאוחר יחסית - בגיל עשרים ושבע לקחה אמור עיפרון גבות ומפית והחלה לכתוב את שירה הראשון yo soi mi casa (אני הבית שלי) שזכה לפרסום רב מאוחר יותר. כתיבתה הושפעה בעיקר מחואנה אינז דה לה קרוז (Juana Inés de la Cruz) ופרנסיסקו דה קוודו והתאפיינה בהיותה תמיד בגוף ראשון ועיסוקה בנושאים מטאפיזיים. אמור כתבה רבות על נושאים כמו פחד, בדידות, ייסורים ואלוהים.

נגד אמור הועלו ביקורות הטוענות כי היא איננה כותבת את שיריה בעצמה בעקבות היותה דוגמנית ושחקנית בעלת יופי קורן, מה שהעלה ספק בעיני המבקרים בנוגע ליכולות הכתיבה שלה: "הם אמרו שלא ייתכן שאישה קלת דעת שכזו כתבה אותם [...] וכי הסונטות שלה היו מושלמות." (אלנה פוניאטובסקה) בשנות החמישים אמנם החלה הפריצה הגדולה שלה, אך לאחר מותו של בנה התדרדר מצבה, היא כתבה פחות שירים והסתגרה מן העולם לתקופה של כ-10 שנים. בשנות השבעים, חזרה אמור לכתוב שירים והיא השתתפה ברסיטל בו דקלמה שירה מקסיקנית. הופעתה ברסיטל צלחה ואמור חזרה להופיע בעיתונות ובראיונות טלוויזיה.

## מותה
למרות הצלחתה בשנות השבעים, חלה התדרדרות נוספת במצבה ובערוב ימיה נותרה אמור אישה חולה, קשישה וכמעט חסרת כל. היא גרה בדירה שחברתה שכרה לה והתפרנסה משירים שהיא כותבת על מפיות. ב-8 במאי 2000, כשהייתה בת 81, נפטרה אמור מדלקת ריאות.

## קישורים חיצוניים

## הערות שוליים

קטגוריה:סופרות מקסיקניות
קטגוריה:משוררות מקסיקניות
קטגוריה:שחקניות מקסיקניות
קטגוריה:דוגמניות מקסיקניות
קטגוריה:מקסיקנים ממוצא ספרדי
קטגוריה:ילידות 1918
קטגוריה:נפטרות ב-2000
קטגוריה:נפטרים ב-2000
מורן אזולאי

**מורן אזולאי** (נולדה ב-31 ביולי 1983) היא עיתונאית ומגישת רדיו וטלוויזיה ישראלית. משמשת ככתבת הפוליטית והפרלמנטרית של אתר ynet וידיעות אחרונות, ומגישה בערוץ הכנסת.

## ביוגרפיה
אזולאי נולדה בקריית שמואל שבחיפה וגדלה בקריית ים. שירתה בצה"ל כמש"קית דוברות בחטיבת דובר צה"ל פיקוד הצפון.

אזולאי היא בעלת תואר ראשון במשפטים מהמרכז האקדמי פרס ברחובות.

נשואה ואם לשניים. מתגוררת בראשון לציון.

## קריירה
כבר בגיל 16 ב-1999, החלה לעבוד במקומון "ערי המפרץ" באזור הקריות של רשת ידיעות תקשורת, תחילה ככתבת נוער ובהמשך במדורי החדשות.

מיד עם שחרורה מהצבא ב-2004, חזרה לעבוד ב"ערי המפרץ" של "ידיעות תקשורת". בהמשך מילאה מגוון תפקידים ברשת המקומונים של "ידיעות תקשורת", האחרון שבהם כתבת אזור תל אביב ב"ידיעות תל אביב".

במאי 2011, הצטרפה לאתר ynet, שם מונתה לכתבת הפרלמנטרית במקומו של רוני סופר, שפרש לטובת מערך הדוברות של ראש הממשלה נתניהו. בנובמבר 2014, מונתה לשמש במקביל בתפקיד זה גם בידיעות אחרונות לצד יובל קרני, במקום עקיבא נוביק.

בשנת 2013 חשפה שבמד"א סירבו לקבל תרומת דם שביקשה לתרום חברת הכנסת פנינה תמנו שטה, וזאת בשל מוצאה האתיופי. הפרסום עורר סערה וגרר תגובות קשות במערכת הפוליטית, כולל גינוי מצד הנשיא שמעון פרס. בעקבות הפרסום הוקמה ועדה במשרד הבריאות שבחנה את הנושא, ומסקנותיה שאומצו בשנת 2016 שמו קץ לאפליה.

בשנת 2016 נבחרה ברשימת 40 הצעירים המבטיחים של אתר אייס.

בשנת 2018 חשפה מקרה של מעשה מגונה במהלך סיור של חברי מפלגת העבודה, כאשר נגע חבר הכנסת איתן ברושי בישבנה של חברת הכנסת איילת נחמיאס-ורבין..

באוקטובר 2018 החלה לשמש במקביל מגישה בערוץ הכנסת, הגישה את התוכנית "מה היה לנו" לסיכום הכנסת ה-20, ומגישה מחליפה של "בוקר טוב כנסת". בהווה מגישה את התוכנית "עניין אישי", ואת "הזירה המרכזית" לסירוגין עם מזל מועלם.

## קישורים חיצוניים

* כל הכתבות של מורן אזולאי, באתר "mynet קריות"
*כל הכתבות של מורן אזולאי, באתר ynet
* "עניין אישי" בהגשת מורן אזולאי, באתר ערוץ הכנסת
* "פרלמנט צהריים", באתר ערוץ הכנסת
*  "מה היה לנו" תוכנית 1, "מה היה לנו" תוכנית 2, "מה היה לנו" תוכנית 3, "מה היה לנו" תוכנית 4, "מה היה לנו" תוכנית 5, "מה היה לנו" תוכנית 6, סיכום הכנסת ה-20 בערוץ הכנסת, עם מורן אזולאי, באתר יוטיוב
* 

## הערות שוליים

קטגוריה:עיתונאיות כותבות עברית
קטגוריה:סגל ynet
קטגוריה:סגל ידיעות אחרונות
קטגוריה:מגישים בערוץ כנסת
קטגוריה:ראשון לציון: אישים
קטגוריה:חיילי דובר צה"ל
קטגוריה:חיילות דובר צה"ל
קטגוריה:עיתונאים כותבי עברית
קטגוריה:בוגרי המרכז האקדמי פרס
קטגוריה:ישראליות שנולדו ב-1984
קטגוריה:ישראלים שנולדו ב-1984
מצר פנולה

**מצר פנולה** (באנגלית: **Penola Strait**) הוא מצר ים בארכיפלג וילהלם, באזור ארץ גרהאם, שבאנטארקטיקה.

אורכו של המצר 20 קילומטרים, ורוחבו הממוצע 3.7 קילומטרים.

המצר מפריד בין איי ארגנטינה, איי פטרמן, והאי הובגארד, לבין החוף המערבי של ארץ גרהאם, שבין כף קלוס וכף טאקסן.

## היסטוריה
### גילוי המצר

הראשונים שהפליגו לאורכו של המצר הייתה המשלחת האנטארקטית הבלגית, בפיקודו של אדריאן דה ז'ארלש.

הפלגה זו אירעה ב-12 בפברואר 1898.

המשלחת האנטארקטית הבלגית מיפתה את המצר באופן גס.

המצר מופה באופן מדויק יותר ב-10 במרץ 1936 על ידי המשלחת הבריטית אל ארץ גרהאם.

המצר מופה מחדש על ידי סקר שטחי חסות איי פוקלנד בשנת 1958.

### מקור השם

שמו של המצר ניתן לו על ידי המשלחת הבריטית אל ארץ גרהאם, אשר חקרה את אנטארקטיקה בין השנים 1934–1937, בפיקודו של ג'ון רידוך ריימיל.

רימיל נתן למצר את שמו ב-10 במרץ 1936.

המצר נקרא על שם הספינה "פנולה", שהייתה ספינת המשלחת.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA168-IA1&lpg=PA168-IA1&dq=%22Penola+Strait%22&source=bl&ots=6UMiODLk4H&sig=ACfU3U1LvrbR1LRYC8dtiwyPn1ePHsPHqA&hl=en&sa=X&ved=2ahUKEwjowN7xspnvAhVrQRUIHc04A0U4MhDoATAJegQIBxAD#v=onepage&q=%22Penola%20Strait%22&f=false Sailing Directions for Antarctica: Includes Islands South of Latitude 60°]**, P 168

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA356&lpg=PA356&dq=%22Penola+Strait%22&source=bl&ots=qcPGzsQgr9&sig=ACfU3U3k_Uyi_ubXizTshrxSFX8Q8-7iEg&hl=en&sa=X&ved=2ahUKEwjUrbrospnvAhW8UhUIHeiFAV44HhDoATAJegQIBxAD#v=onepage&q=%22Penola%20Strait%22&f=false Sailing Directions (planning Guide) and (enroute) for Antarctica]**, P 356

• National Imagery and Mapping Agency 2002, **[https://books.google.co.il/books?id=tZffAAAAMAAJ&pg=PA143&lpg=PA143&dq=%22Penola+Strait%22&source=bl&ots=OMBDcQgaQr&sig=ACfU3U1J3TmHL8d0upCmc9DRzLYHuscy_A&hl=en&sa=X&ved=2ahUKEwjtqLz-spnvAhXKTRUIHZL5Cl04WhDoATACegQIBRAD#v=onepage&q=%22Penola%20Strait%22&f=false Sailing Directions (planning Guide) and (enroute) for Antarctica]**, P 143

• Tretyak K., Golubinka Y., Kulchytskyy A., Babiy L. (2008), **[https://link.springer.com/chapter/10.1007/978-3-540-74882-3_8 Geodynamics of the Tectonic Detachment in the Penola Strait (Antarctic Peninsula, Archipelago of Argentina Islands)]**, In: Capra A., Dietrich R. (eds) Geodetic and Geophysical Observations in Antarctica. Springer, Berlin, Heidelberg. https://doi.org/10.1007/978-3-540-74882-3_8

• BAYRAM ÖZTÜRK, MEHMET ARDA TONAY, MELİKE İDİL ÖZ, İZZET NOYAN YILMAZ, HALİM AYTEKİN ERGÜL, AYAKA AMAHA ÖZTÜRK, **[https://journals.tubitak.gov.tr/zoology/abstract.htm?id=21245 Sightings of cetaceans in the Western Antarctic Peninsula during the first joint Turkish-Ukrainian Antarctic Research Expedition, 2016]**

## קישורים חיצוניים

* מצר פנולה באתר הסקר הגאולוגי של ארצות הברית
* מצר פנולה באתר הגאזט האנטארקטי של ממשלת אוסטרליה
* מצר פנולה באתר הגאזט האנטארקטי המשווה SCAR של ממשלת אוסטרליה
* מצר פנולה באתר birdlife International
* תצלום לוויין של אזור מצר פנולה

## הערות שוליים

פנולה